डॉ॰ भीमराव आंबेडकर को हम संविधान निर्माता के रूप में जानते हैं,हालांकि विधि विशेषज्ञ होने के साथ-साथ डॉ॰ भीमराव आंबेडकर एक प्रख्यात अर्थशास्त्री ,शिक्षा शास्त्री और सबसे बढ़कर मानवतावाद की पोषक थे. भारतीय समाज व्यवस्था में सामाजिक न्याय के योद्धा के रूप में भीमराव अंबेडकर का योगदान बहुत ही महत्वपूर्ण है. डॉ॰ भीमराव आंबेडकर का एक पक्ष उनकी धार्मिक संकल्पना का भी है. हम सभी लोग जानते हैं कि डॉ॰ भीमराव आंबेडकर ने अपनी मृत्यु से कुछ समय पहले ही हिंदू धर्म को त्याग कर बौद्ध धर्म को अंगीकार कर लिया था .31 मई, 1936 को मुंबई में महार परिषद के जलसे में बाबा साहब ने कहा था की “मनुष्य धर्म के लिए नहीं है ,धर्म मनुष्य के लिए है. धर्म एक साधन मात्र है जिसे बदल दिया जा सकता है ,फेंक दिया जा सकता है”.